INQUBO-MGOMO
YABADLALI

(c) Uthingo Management (Pty) Ltd Page 1
Uma unemibuzo, izikhalazo, noma ufisa ukwazi imiphumela; ukushaya
ucingo, ukuthumela i email, noma ukubhalela i National Lottery, xhumana
nayo e:
• Player Thusong 0800 40 30 40 Ucingo olungakhokhelwa
• P/Bag X72 Auckland Park, 2006
• Website [http://www.national-lottery.co.za]
INDLELA YOKUXHUMANA NE NATIONAL LOTTERY
AMAHHOVISI E NATIONAL LOTTERY
• Head Office
Floor 16
SABC Radio Park
Henley Road
Auckland Park
Johannesburg
• Louville Place
Vrede Street
Bellville
Cape Town
•1 st Floor, West Wing
First Technology House
72 Armstrong Avenue
La Lucia
Durban
• 20 Malcomess Park
St Georges Road
East London
•1 st Floor, Block E
Crownwood Office Park
100 Northern Parkway
Ormonde
Johannesburg
• 4 The Pinnacle
1 Parkin Street
Nelspruit
• Ground Floor
Block B
Liberty Life Place
Glynn Street
Hatfield
Pretoria
• Ground Floor
ABSA Building
94 Maitland Street
Bloemfontein

Page 2 (c) Uthingo Management (Pty) Ltd
Siyakubingelela Mdlali,
I National Lottery yalapha e Ningizim Afrika ihlelwe ngendlela yokuba ibe
yinhlangano enkulukazi kazwelonke. Ayikho enye indlela yokuzilibazisa
ehlanganisa abantu abaningi ndawonye ngalendlela, ezweni lonke njalo njalo.
Kuthe lapho inkampani Uthingo ithola imvume yokuqhuba lomsebenzi we
National Lottery, yenza isibopho sokunikela ngenkonzo ephambili kubadlali
bayo. Lenkambiso ebizwa ngelithi Code of Practice, ivunywe ngabe National
Lotteries Board, ibalula ngokusobala izinkonzo ezingalindelwa ngabadlali
bethu, lezo thina lapha enkampanini Uthingo esizimisele ukubakhonza
ngazo.
Lo somqulu uhlolwa njalo ngonyaka. Phezu kwakho konke lokhu, sihlala
njalo sizihlola siziqhathanisa nalenkambiso - mgomo, silungise lapho
kufanele khona. Sizimisele ukwenza le lottery ukuba ibe ngenye yalawo
asebenza kahle kakhulu futhi athandwayo emhlabeni.
Ngithemba ukuthi uzoyidlala ngentokozo le National Lottery
Humphrey Khoza
Chief Executive Officer
Uthingo Management (Pty) Ltd

(c) Uthingo Management (Pty) Ltd Page 3
OKUPHAKATHI
1. ISETHULO ..................................................................................................... 14
2. INDLELA YALENKAMBISO-MGOMO ......................................................... 15
3. INGCAZO YAMAGAMA ................................................................................ 16
4. UKUTHOLAKALA KWAMATHIKITHI ......................................................... 10
5. UKWESULWA KWAMATHIKITHI................................................................. 11
6. UKUDLALA KWABAYIQEMBU NOMA I (SYNDICATE) ............................. 11
7. IMIPHUMELA YE DRAW NENDLELA OKUWINWA NGAYO ..................... 12
8. UKUVIKELEKA KWAMATHIKITHI NEZIMISO ZOKUNGENELA ............. 12
9. UKUFAKWA KWEZIBIZO ZEMIKLOMELO ................................................. 14
10. ISIKHATHI SOKUKHOKHWA KWEMIKLOMELO ...................................... 16
11. IZINDAWO ZOKUFAKA IZIBIZO ZEMIKLOMELO, AMANANI
NOKULINGANISELWA KWAWO .................................................................. 17
12. ISIKHATHI ESIQUNYELWE UKUFAKA IZIBIZO ZEMIKLOMELO ........... 18
13. IZIBIZO EZINEZIMPIKISWANO .................................................................. 18
14. IMIKLOMELO ENGAZANGE IBIZWE ......................................................... 19
15. IZINDINGANISO NEZINKONZO ZEZINDAWO ZABATHENGISI ............ 20
16. UKUBUZA NGOCINGO ............................................................................... 21
17. UKUBUZA NGEPOSI NOMA NGE EMAIL.................................................. 22
18. UKUNGADALULWA KWABAWINILEYO ..................................................... 23
19. IZINKONZO EZISIZA ABAWINE IMIKLOMELO EMIKHULUKAZI .......... 24
20. INDLELA YOKUFAKA ISIKHALAZO ........................................................... 25
21. ABANGAPHANSI KUKA 18 NABANYE ABANGAVUNYELWE
UKUDLALA .................................................................................................... 26
22. IZINKONZO ZOKWELULEKA ...................................................................... 27

Page 4 (c) Uthingo Management (Pty) Ltd
Umsebenzi we National Lottery uqhutshwa yinkampani ethiwa Uthingo
Management (Pty) Ltd ngemvume eyilayisense yeminyaka eyisikhombisa
njengoba beyinikwe nguNgqongqoshe Wezezimboni neNtengiselwano.
Lenkampani Uthingo isebenza ngokulandela izimiso ze National Lotteries
Board njengoba zinqunywe ngu Ngqongqoshe. Baphathiswe ngokomthetho
ukuba babhekele ukuqhutshwa komsebenzi we National Lottery, ukuthi
kwenziwa ngendlela ephephile nengenzeleli, nokuthi izithakazelo zoMdlali
ngamunye ziyavikelwa, nokuthi futhi kuqoqwa imali eyanele ukwanelisa
imisebenzi emihle ebalulwe emthethweni we Lotteries Act ka 1997, kuye
ngokuthi lemigomo ingefinyelelekayo.
Imali eqoqwa yi National Lottery iphakelwa ukusiza imisebenzi eyahlukile,
lokhu kwenziwa yi National Lottery Distribution Trust Fund ngalendlela
elandelayo:-UKwakha
kaBusha neNtuthuko (RDP)
Imisebenzi yesihawu nesisa
Ezemidlalo nokuNgcebeleka
Ezomlando kaZwelonke, Ezemvelo, Ezamasiko naMafa
eMvelaphi
Neminye imisebenzi njengoba ivunywe ngu Ngqongqoshe
Wezezimboni neNtengiselwano
Izinhlangano ezimelele lemisebenzi zicubungula futhi zivume isicelo
ngasinye esidinga ukuxhaswa. Inkampani Uthingo ayinasandla ekwabiweni
kwezimali eziqoqwe yi National Lottery.
I National Lottery inikela ngeMidlalo eyahlukahlukene kubaDlali, imithetho
yalemidlalo ingase ihlolwe kuzo zonke izindawo ezithengisayo, nasemahhovisi
e National Lottery. Ungazitholela eyakho ikhophi ngokuthi ubhalelele kwi
National Lottery, noma ushayele ucingo e Player Thusong. Lezi zincwadi
zitholakala ngolimi lwe English, Afrikaans, isiZulu kanye nesi Sotho.
1.0 ISETHULO

(c) Uthingo Management (Pty) Ltd Page 5
2.0 INDLELA YALENKAMBISO - MGOMO
Lenkambiso ye Participants' Code of Practice ibalula ngokusobala izinkonzo
ezingalindelwa ukuba zinikelwe yinkampani Uthingo kubaDlali.
Lenkambiso ivunywe ngabe National Lotteries Board futhi bazoyisebenzisa
njengesisekelo sokuqapha indlela inkampani Uthingo eyenza ngayo.

Page 6 (c) Uthingo Management (Pty) Ltd
Kulenkambiso - mgomo, amagama athile analengcazo elandelayo:
UMthetho Umthetho yi The Lotteries Act .ka 1997.
Inkambiso yabaKhangisi Kushiwo Inkambiso-Mgomo YabaKhangisi
Kanye NabaXhumanisi njengoba ivunywe
ngabe National Lotteries Board.
Izikhungo ezingokomthetho
zokukhokhela ama
Authorised Prize Payment Centre Izikhungo ezingakhokhela imiklomelo
esuka ku R 2001 ukuya ku R 50 000.
Isigqebhezana esibizwa
Board noma Game Board Uhla lwezinombolo ukusuka ku 1 ukuya
ku 49 oluvela izikhathi eziyisithupha
noma ngaphezulu kwikhuphoni
lokungenela, lelo abaDlali abahlikihla
izinombolo zabo kulona.
Ukutomula okuthiwa yi Draw Yindlela yokutomula engenzeleli
ekhetha izinombolo eziwinayo.
I Khuphoni lokuNgenela Yikhadi elihlelwe kahle elikhishwa
yinkampani Uthingo elinezinombolo
lezo uMdlali angakhetha kuzona ezakhe.
Lelikhuphoni lokungenela lingaba
nezikhala zokudlala ezibizwa ngama
Game Boards ezimbalwana futhi
litholakala mahala kubaThengisi.
LeliKhuphoni lokuNgenela libizwa
ngokuthi yi Playslip, kwilayisense
eyimvume yokuqhuba i National Lottery
yalapha eNingizim Afrika.
Umdlalo Noma yimuphi umdlalo we lottery
oqhutshwa yinkamani Uthingo
oyingxenye ye National Lottery.
3.0 INGCAZO YAMAGAMA

(c) Uthingo Management (Pty) Ltd Page 7
3.0 INGCAZO YAMAGAMA (iyaqhutshwa)
Imithetho Yemidlalo Yimithetho eqondisa indlela okudlalwa
ngayo, njengoba ihlelwe yinkampani u
Uthingo yaze yavunywa ngabe National
Lotteries Board.
I Jackpot Ngumklomelo omkhulukazi owinwa
ngumdlali odlale i On-Line Game lapho
zonke izinombolo zakhe zifana nalezo
ezitonyulwe kwi Draw. Lomklomelo
uyabiwa lapho kuphumelele abadlali
abayidlanzana bekhethe izinombolo
ezifanayo.
I Layisense Yimvume yokuqhuba lomsebenzi we
National Lottery enikezwe inkampani
Uthingo ngabe National Lotteries
Board.
Indlela Yokuzazisa Izincwadi zokuzazisa ezingase zifunwe
lapho uzobiza umklomelo wakho:
Kungaba yincwadi KaMazisi yalapha e
Ningizim Afrika noma i Passport.
I National Lotteries Board Yisigungu sebhodi yabaqondisi eqondisa
i National Lottery esiqokwe ngu
Ngqongqoshe Wezezimboni ne-Ntengiselwano.
I National Lottery Njengoba kubalulwe ngokoMthetho, i
National Lottery iyinhlanganisela
yemidlalo ye lottery.
I National Lottery Distribution
Trust Fund noma (NLDTF) Iyisikhwama esimiswe ngokuya
kwaloMthetho, ukubhekela ukwabiwa
kwezimali eziqoqwe Yi National Lottery
zabelwa imisebenzi yeSisa.

Page 8 (c) Uthingo Management (Pty) Ltd
Ukuthi 'On Line' Kusho noma umuphi umdlalo
osebenzisa i computer ukuqopha
izinombolo ezikhethwayo nokuhlolisisa
imiklomelo.
Umdlali Kusho ilungu lomphakathi eliminyaka
ingu 18 noma ngaphezulu, elithenge'
ithikithi le lottery.
UmPhakathi ongabaDlali Kusho amalungu omphakathi
avumelekile ukuthenga amathikithi e
lottery.
I Player Thusong Yinkonzo yocingo ye National Lottery
ebhekele izidingo zabaDlali. Lenkonzo
itholakala ku 0800 40 30 40 - Mahala.
Umthengisi Kungaba ngumuntu, ifemu noma
inkampani enemvume ebhaliwe evela
kwinkmpani Uthingo yokudayisa
amathikithi e National Lottery
nokukhokha imiklomelo yamathikithi
afanelekayo awinileyo.
Indawo Ethengisayo Yindawo lapho uMthengisi enemvume
yenkampani Uthingo yokuthengisa
amathikithi. Lezi zikhungo zihlanganisa
abathengisi abangabodwa, uchunge-chunge
lwezitolo, amagalaji ka
phethilolo, omahambanendlwana, ama
Posi, nezinye izindawo zokuthengisela
ezibalulwe esivumelwaneni.
I Roll-Over I roll-over yenzeka lapho umklomelo we
Jackpot ungawinwa muntu, bese
udluliselwa kwi Jackpot ezotonyulwa kwi
Draw elandelayo.
3.0 INGCAZO YAMAGAMA (iyaqhutshwa)

(c) Uthingo Management (Pty) Ltd Page 9
I SuperDraw Yi Draw lapho inani elithile le Jackpot
linesiqinisekiso ukuthi lingebe'
ngaphansi kwenani elithile, noma ke
kunenani eliqondile elenezelwe kuleso
sibalo.
Ithikithi Yisigqebhezana esiwubufakazi bokuthi
uMdlali ubethenge' ithuba lokuwina
emdlaweni we National Lottery
esisebenza njengesibambiso semali
ayikhokhileyo. AbaDlali kufanele baveze
ithikithi elisebenzayo ukuze babize
imiklomelo yabo.
3.0 INGCAZO YAMAGAMA (iyaqhutshwa)

Page 10 (c) Uthingo Management (Pty) Ltd
4.0 UKUTHOLAKALA KWAMATHIKITHI
Amathikithi atholakala eziKhungwini eziwaThengisayo ngezikhathi zazo
ezivamile zokudayisa. Kungakhathaliseki ukuthi ukweyiphi indawo,
amathikithi e On-Line awatholakali phakathi nalezizikhathi:
?ukusukela ngo 2300 hrs kuze kube ngo 0600 hrs ngeMisombuluko
kuze kube ngolweziHlanu
?ngo 1945 hrs ngeMigqibelo kuze kube ngo 0600 hrs ngamaSonto
?kusukela ngo 1800 hrs ngamaSonto kuze kube ngo 0600 hrs
ngeMisombuluko, noma ke
?ngezikhathi ezibalulwe kwizaziso zabaDlali ezibekwe obala
eziKhungwini zabaThengisi.
AbaDlali bangathola amathikithi ezikhungwini zabaThengisi, abaphawuleka
ngezimpawu zokukhangisa, noma ngokuzibhalisa ngenkonzo yeposi,
iminingwane ingatholakala e National Lottery kulabo abangumPhakathi
ongabaDlali.
Inkampani Uthingo ikhiphe isiqondiso kubo bonke abaThengisi ukuba
isikhungo ngasinye sibeke inkomba yemidlalo engatholakala, futhi lezi
zikhungo ziyahlolwa njalo njalo ukuqinisekisa ukuthi lesi siqondiso
siyalandelwa. AbaThengisi banikezwe nesiqondiso sokuba bangabadayiseli
abantu abanjengalaba:
- noma yimuphi umuntu umThengisi amaziyo ukuthi unenkinga
yokuba yixhwele lemidlalo ye lottery, noma ke uma emsola
ngokufanelekayo;
- noma yimuphi umuntu umThengisi amsola ukuba ngaphansi
kweminyaka engu 18 ongakwazi ukuveza isiqinisekiso ngokwezincwadi
zikaMazisi
Ngaphandle kweNkonzo yePosi eKhokhelwe, ngeke ukwazi ukuthenga
amathikithi ngocingo, nge fax, nge e-mail, nge Internet, nge cellular phone
noma ngezinto ezifana nalezo.

(c) Uthingo Management (Pty) Ltd Page 11
6.0 UKUDLALA KWABAYIQEMBU NOMA 1 (SYNDICATE)
Inkampani Uthingo ikhuthaza ukuba amaqembu angabangani, umndeni
noma abasebenza ndawonye angadlala ngokubambisana njenge
mifelandawonye kwimiDlalo ye National Lottery.
Nokho ke, ukuqguqguzela imifelandawonye yomathengathengise ethenga
indathane yamathikithi ngamanani amakhulu ukuqinisekisa izimbulu
zemiklomelo, futhi ikhokhise abadlala kuyona imali engaphezu kwaleyo
yokuthenga amathikithi, akuvunyelwe ngokoMthetho we Lotteries Act.
Inkampani Uthingo iyomelela i National Lotteries Board ngokuthatha
izinyathelo ezimelene nalabo abagqugquzela imifelandawonye
yomathengathengise.
AbaDlali bangalesula ithikithi le On-line, babuyiselwe nemali yabo, uma:
- ithikithi libuyiselwa esikhungwini se lottery lapho belithengwe khona
engakadluli amahora amabili lithengiwe futhi noMthengisi engakavali
ngalolosuku elithengwe ngalo. Uma kuyilanga le Draw, ithikithi
kufanele libuyiselwe ingakaqali i Draw (okungenzeka kube ngaphansi
kwamahora amabili lithengiwe).
- ligcwaliswe NGOKUPHELELE ibhokisi elibhalwe 'void' ethikithini
ngaphambi kokuba linikezwe uMthengisi ukuba alesule.
Ngenxa yezizathu zokuphepha, akuvunyelwe nakanjani ukuba ithikithi
lesulwe uma isikhathi esiqunyiwe sesedlule.
5.0 UKWESULWA KWAMATHIKITHI

Page 12 (c) Uthingo Management (Pty) Ltd
Ukuvikeleka kwamathikithi kusezandleni zabaDlali ngokuphelele, futhi
belulekwa ukuba bagcwalise iminingwane engemuva basayine nethikithi labo
emva nje kokulithenga.
Lowo ophethe ithikithi elingasayiniwe noma umDlali ogama lakhe libhalwe
emuva ethikithini uthathwa njengowinile ngokusemthethweni, noma omele
yena. Inkampani Uthingo inegunya lokuhlolisisa ukuthi lowo ozobiza
7.0 IMIPHUMELA YE DRAW NENDLELA OKUWINWA
7.0 NGAYO
Lokhu kusho ingcazo ephelele yokuthi ungazi kanjani lapho uzuze
umklomelo emdlalweni we National Lottery, nokuthi amanani emiklomelo
abalwa kanjani njengokubalulwe emapheshaneni eMithetho yokuDlala
abizwa 'How to Play", atholakala kunoma yimuphi uMthengisi, noma e Player
Thusong, noma ngokuthi ubhalele e National Lottery.
Izinombolo eziwinayo ze On-line zitonyulwa nge Draw eba kanye ngeviki
esakazwa bukhoma ku SABC TV. Izinamba eziwinayo ezisanda kutonyulwa
kuma draw zivame ukubekwa obala kubo bonke abaThengisi nasemahhovisi
e National Lottery futhi zingatholakala nakwi Player Thusong noma
ngokubhalela i National Lottery.
Imininingwane yezinombolo eziwinayo, isibalo samathikithi athengisiwe,
kanye nokubalwa kwamanani emiklomelo nenani layo, kuyo yonke
imikhakha yama Draw ingatholakala ngokuxhumana ne Player Thusong,
noma isizinda se National Lottery kwi Internet kuleli kheli
[http://www.national-lottery.co.za], noma ke ngokubhalela e National
Lottery. Lokhu kwaziswa kwenziwa kutholakale njengoba kunokwenzeka
masinyane emva kwaleyo naleyo draw emva kokuthi izibalo sezibaliwe futhi
zaqinisekiswa, bese kusakazwa kabanzi kwabezindaba.
Imininingwane yezinombolo eziwinayo ( zama Draw akamuva nje ) namani
emiklomelo emkhakheni ngamunye nayo iyatholakala iwuhla oluqoshiwe
olukubaThengisi.
8.0 KUVIKELEKA KWAMATHIKITHI NEZIMISO
8.0 ZOKUNGENELA

(c) Uthingo Management (Pty) Ltd Page 13
8.0 KUVIKELEKA KWAMATHIKITHI NEZIMISO
8.0 ZOKUNGENELA (iyaqhutshwa)
umklomelo ongaphezu kuka R2 000 unguye yini ogama lakhe libhalwe
ethikithini. Nokho, inkampani Uthingo ingayigodla imali engumklomelo
uma kukhona okungabazisayo ngalowo ofaka isibizo noma kungavezwanga
amaphepha kaMazisi lapho ecelwa.
Inkampani Uthingo ngokujwayelekile ingeke uwukhokhe umklomelo uma
kungavezwa ithikithi eliwinile. Nokho ke, uma ithikithi elingele On-Line
lintshontshiwe, lilahlekile noma libe yincithakalo, kuthi lowo othi lingelakhe
azise Uthingo ezinsukwini ezingu 30 kungakafakwa sibizo ngalo (kodwa
hayi ngemuva) kwi Draw ehambisana nalo, inkampani Uthingo ingathatha
isinqumo ngokubona kwayo, ibe isikhokha umklomelo emva kwezinsuku
ezingu 365 ludlulile usuku lwe Draw.
Uma ithikithi eliwinayo libe nokulimala, inombolo yalo okanye i serial number
isabonakala futhi ingahlolwa ibe iyavunywa yinkampani Uthingo,
lowomklomelo obufanele uyokhokhwa. Inkampani Uthingo iyokwenza
kangango kunokwenzeka ukuba ichibiyele ithikithi eliwinayo eliye lalimala.
Ukuze yenziwe imizamo yokuchibiyela uMdlali kufanele azise Uthingo
ngakho konke, kangango kunokwenzeka mayelana nemininingwane
yokuthengwa kwalelo thikithi.
Uma liphinde litholakala ithikithi eliwinile emva kokwebiwa noma
ukulahleka, kube kuyilapho yonke imininingwane ibisidluliselwe
kwinkampani Uthingo, inkampani Uthingo iyosebenza ngokubambisana
kangango kunokwenzeka nalabo abayiziphathimandla, ukusiza
ekuphenyisiseni umnikazi wethikithi wangempela.
Inkampani Uthingo inelungelo lokuhilela amaPhoyisa noma ezinye
iziphathimandla noma ngasiphi isikhathi lapho kwenziwa izibizo.
Qaphela ukuthi kunokwaziswa okubalulekile okubhalwe ngemuva
kwamaKhuphoni okuNgenela namathikithi. Ngenxa yokuntuleka
kwesikhala lokhu kwaziswa kubhalwe ngolimi lwe English kuphela. Uma
ufuna ukutolikelwa ngomlomo noma okubhalwe phansi xhumana ne
National Lottery.

Page 14 (c) Uthingo Management (Pty) Ltd
9.0 UKUFAKWA KWEZIBIZO ZEMIKLOMELO
Imiklomelo iyokhokhelwa labo abafaka izibizo bephethe amathikithi awinayo
asemthethweni ngokuya kwalezi zimiso:
?Yonke imiklomelo ikhokhwa ngemali engama Randi kubantu
ngabanye kuphela, ngokuya kweMithetho eqondisa lowomDlalo.
?Imiklomelo efika ku R500 ikhokhelwa ngabaThengisi lapho kufakwa
isibizo. Bonke abaThengisi bangakwazi ukukhokhela imiklomelo eze
ifike ku R2 000 ngo kheshi.
?Izibizo zemiklomelo esuka ku R2 001 ukuya ku R50 000 zikhokhwa
kuphela ezindaweni ezikhethekiule ezibizwa Authorised Prize Payment
Centre (amakheli azo atholakala kunoma yimuphi umThengisi noma
ngokuxhumana ne Player Thusong), abafaka izibizo kufanele
bagcwalise ifomu lokufaka izibizo elithiwa yi Prize Claim Form futhi
bakwazi ukuzichaza ngoMazisi.
?Noma yimuphi umklomelo ongaphezu kuka R50 000 isibizo sawo
kufanele sifakwe ngumuntu qobo lwakhe ngokuya emahhovisi e
National Lottery agcwalise i Prize Claim Form. Ukuze kukuhambele
kahle, ungashayela i Player Thusong ezokwazi ukuthi ikumisele
iphuzu nabazokubona eHhovisini leNdawo yakangakini elikhethwa
nguwe. Aphawuliwe amakheli amahhovisi e National Lottery
ekuqaleni kwalomthetho-mgomo.
?Awukho umklomelo oyokhokhelwa umuntu ongaphansi kweminyaka
engu 18 uma kucacile ukuthi kunjalo (kungakhathaliseki ukuthi
uzifakela yena leso sibizo noma omunye umuntu), noma ngabe
ngumuntu ofakela ongaphansi kuka 18 isibizo.
?Awukho umklomelo oyokhokhelwa abantu abangavunyelwe ukudlala
imidlalo ye National Lottery njengoba ichazwe eMthethweni i Lotteries
Act 1997, nezijobelelo zalowoMthetho, kanye nemithetho yemiDlalo.
?Inkampani Uthingo inegunya lokubizela kunoma ngubani ofaka
isibizo ukuba agcwalise i Prize Claim Form, nokumisa kancane
ukukhokhelwa komklomelo uma kusafunisiswa ngenxa yesizathu
sokusola ubumnini bethikithi noma ukuba kwalo semthethweni.

(c) Uthingo Management (Pty) Ltd Page 15
9.0 UKUFAKWA KWEZIBIZO ZEMIKLOMELO (iyaqhutshwa)
?Abafaka izibizo zemiklomelo engaphezu kwenani elinqunyiwe (le
R2 000) bebe bengenayo i account yasebhange bayosizwa futhi
bakhuthazwe ukuba bayivule ukuze bathole imiklomelo yabo ngesheki.
?Izibizo zingafakwa ngeposi ngokuthi umuntu athumele uqobo
lwethikithi eliwinile, abhale igama lakhe nemininngwane yokuzazisa
ngemuva kulo, ebese elithumela e The National Lottery , P/Bag X72
Auckland Park, 2006. Labo abafaka isibizo ngeposi belulekwa ukuba
bagcine isithombe se photocopy salelo thikithi eliwinayo, bese
besebenzisa inkonzo yeposi ephephile. Bonke abafaka izibizo ngeposi
bakwenza ngezibono zabo lokho, futhi ke isiqinisekiso sokuthi uliposile
ithikithi ngeke kube yisiqinisekiso sokuthi inkampani Uthingo
ilifumene. Imiklomelo engaphansi kuka R50 000 ebizwa ngesibizo
esenziwe ngeposi iyokhokhelwa ngesheki ithunyelwe ekhelini lalowo
oyithumele. Abawine imiklomelo emikhulu bayokwaziswa ngeposi
ukuba beze emahhovisi e National Lottery ukuzokwamukela
imiklomelo yabo.
?Inkampani Uthingo ingase ibathathe izithombe labo abafaka izibizo
ngenxa yezokuphepha, kuthike imiklomelo engaphezu kuka R50 000
kungabizela ukuba sihlolisiswe isibizo ngaphambi kokuba sikhokhelwe
uma inkampani Uthingo inezinsolo ezithile.

Page 16 (c) Uthingo Management (Pty) Ltd
10.0 ISIKHATHI SOKUKHOKHWA KWEMIKLOMELO
?Ngokuvamile yonke imiklomelo esihlolisisiwe, futhi lowo ofaka isibizo
eze' uqobo lwakhe ikhokhwa ngalo lelo langa, uma umDlali ekhethe'
ukukhokhelwa ngesheki, kanti futhi isibizo sifakwe endaweni eqondile
(bona Isigaba 11 esingezansi).
?Amasheki emiklomelo ebizwe ngeposi futhi yahlolisiswa ukuthi
iqondile ngempela, kuhlanganise nalawo athengwe ngeposi, ayoposwa
ezinsukwini ezingu 5 emva kokuhlolisiswa, uma ke kubalwa izinsuku
zomsebenzi, ngaphandle ke uma imali ingaphezu kuka R50 000, lapho
ke umDlali uyocelwa ukuba eze qobo lwakhe azofaka isicelo.

(c) Uthingo Management (Pty) Ltd Page 17
11.0 IZINDAWO ZOKUFAKA IZIBIZO ZEMIKLOMELO,
11.0 AMANANI NOKULINGANISEL WA KWAWO
Izibizo zemiklomelo zingafakwa kulezi zindawo ngokwamanani aqunyiweyo:
IZINDAWO INANI INDLELA
ONGAKHOKHELWA KUZO
YOKUKHOKHA
Zonke Izindawo ZabaThengisi Ukufika R500 Ukheshi
Zonke Izindawo ZabaThengisi Ukufika ku R2 000 Ukheshi
(kuye ngokuthanda kwabo)
Izindawo zekhethelo ze National Ukufika ku R2 000 Ukheshi
Lottery ezibizwa Authorised R2 001 ukuya ku Isheki kuphela
Prize Payment Centres R 50 000
Emahhovisini e National Lottery Noma Isheki kuphela
(bheka amakheli ekhasini Yimuphi
elisekuqaleni) Umklomelo
Ekomkhulu le National Lottery Noma Yimuphi Isheki kuphela
Umklomelo
Ukuze wazi ukuthi zikuphi izikhungo zama Authorised Prize Payment Centre
noma amahhovisi e National Lottery, xhumana nanoma yimuphi
umThengisi, noma ushayele i Player Thusong, okanye ubhalele i National
Lottery .

Page 18 (c) Uthingo Management (Pty) Ltd
12.0 ISIKHATHI ESINQUNYELWE UKUFAKA IZIBIZO
12.0 ZEMIKLOMELO
Ngeke zivunyelwe izibizo zemiklomelo evele ku On-Line Draw uma zifakwa
lungakaqali usuku lwentengiselwano emva kwaleyo Draw noma ke uma sesize
sadlula isikhathi sokufaka izibizo emva kwezinsuku ezingu 365 isidlulile i
Draw.
13.0 IZIBIZO EZINEMPIKISWANO
AbaDlali abanamathikithi abangakwazi ukusizwa ngayo ngabaThengisi
ngenxa yanoma yisiphi isizathu, kufanele bawadlulisele eNdlunkulu ye
National Lottery ukuze ayohlolisiswa.
Abengosi ye Prize Payout bazothumela incwadi kumDlali evumayo ukuthi
bawatholile amathikithi nokuthi bazoqalisa ngophenyo. Uma kwenzeka
ukuthi emva kophenyo kutholakala ukuthi lesi sibizo besifanele, kuzobe
sekuthunyelwa isheki lomklomelo kumDlali ukuze kukhokhelwe leso sibizo.
Uma kutholakala ukuthi lesi sibizo besingafanele, kuyothunyelwa incwadi
kumDlali echazayo ukuthi kungani lomklomelo ungeke ukhokhelwe.

(c) Uthingo Management (Pty) Ltd Page 19
14.0 IMIKLOMELO ENGAZANGE IBIZWE
Ukwaziswa okuphathelene nemiklomelo ye Draw ethile engazange ifakelwe
zibizo, kuyokhishwa emva kwezinyanga ezimbili kulandela leyo Draw.
Uma kunomklomelo ongaphezu kuka R500 000 ongafakelwa sibizo kuze
kudlule izinyanga eziyisithupha ngemva kwe Draw, Inkampani Uthingo
iyokwenza imizamo ekhethekile yokwazisa umphakathi. Lokhu kwaziswa
kuyodluliselwa kwabezindaba, kodwa ngeke kuvezwe imininingwane engase
idalule umDlali.
Kuyokwenziwa imizamo engaphezudlwana yokwazisa abaDlali ukuthi
kukhona inani elikhulu le Jackpot elingakafakelwa sibizo, ngakumbi lapho
sekusele amaviki ambalwa ngaphambi kokuba kwedlule isikhathi sokufaka
isibizo esiwunyaka. Njengoba besekuphawuliwe ngeke kubalulwe
imininingwane eyodalula umDlali ofisa ukuhlala engaziwa.

Page 20 (c) Uthingo Management (Pty) Ltd
15.0 IZINDINGANISO NEZINKONZO ZEZINDAWO
15.0 ZABATHENGISI
Inkampani Uthingo inikeza abaThengisi abathile igunya lokuthengisa
imidlalo ye National Lottery ngokuthi basayinde isiVumelwano somThengisi
okulindeleke ukuba umThengisi asilandele. UmThengisi noma
abamsebenzelayo banikezwa igunya lokuthengisa bahlolisise noma
bakhokhele amathikithi emva kokuqeqeshwa impela.
AbaThengisi kufanele badlulisele lokhu kwaziswa kubaDlali ngaphandle
kwenkokhiso:
Okukhangiswa ngakho noma Okukhona ukuba kungahlolwa:
?Imithetho yokudlala imiDlalo ye National Lottery.
?Imininingwane echaza yonke imiDlalo ye National Lottery ekhona kuleso
sikhungo.
?I Bhodi lemiPhumela elibonisa izinombolo eziwinile namanani
emiklomelo ye Lotto Draw yakamuva.
Okungase kuthathwe uma kucelwa:
?Ipheshana eliphethe ukwaziswa mayelana nomDlalo ngamunye.
?Ama Khuphoni okungenela
?Uhide oluqoshwe imiphumela namanani emiklomelo ye Lotto Draw
yakamuva.
LeNkambiso-Mgomo, kanye neMithetho yomDlalo ngamunye, nkunye
ukwaziswa kutholakala ngolimi lwe English, i Afrikaans, isi Zulu kanye nesi
Sotho. Uma kwenzeka uMthengisi engenayo ikhophi yalezi zincwadi
ngolunye lwalezi zilimi, ucelwa ukuba uxhumane ne National Lottery
abayojabulela ukukuposela eyodwa.

(c) Uthingo Management (Pty) Ltd Page 21
16.0 UKUBUZA NGOCINGO
Ingosi ye Player Thusong (0800 40 30 40 Mahala) iyingosi esiza abaDlali
uma benemibuzo, izicelo, kanye nezikhalazo. Abasebenza kulenkonzo
batholakala kulamahora alandelayo:
ngeMisombuluko kuze 0600 hrs ukuya
kube ngamaSonto ku 2200 hrs
Ingosi ye Player Thusong isiza abaDlali ngemibuzo yabo futhi itholakala
ngenombolo efanayo kunoma yiluphi ucingo lapha e Ningizimu Afrika
ngaphandle kwenkokhiso, kodwa ke kwizingcingo zomakhal' ekhukhwini,
umuntu ukhokha amanani akhona ajwayelekile.
Ingosi yocingo lwe Player Thusong isetshenzelwa ngabantu abaqeqeshwe
kahle abajwayelene ne National Lottery kanye nemisebenzi yayo; futhi
bazikhuluma kahle zonke izilimi ezingokomthetho. Lolucingo kufanele
kuxhunyanwe nalo kuqala lapho kuwinwe imali enkulu. Ukwaziswa
okunjemiphumela ye Draw kungase kutholakale ngendlela eqoshiwe.
I National Lotteries Board iyohlala ikuqaphile ukusebenza kwe Player
Thusong ukuqinisekisa ukuthi ibaphatha ngendlela nangenhlonipho
abashaya izingcingo, iphinde iqinisekise nokuthi izingcingo ziphendulwa
masinyane ngaso sonke isikhathi.
Ukuze kuvikelwe i National Lottery, izingxoxo zocingo phakathi
nabasebenza e Player Thusong kanye nomPhakathi ongabaDlali zingase
ziqoshwe.

Page 22 (c) Uthingo Management (Pty) Ltd
17.0 UKUBUZA NGEPOSI NOMA NGE EMAIL
UmPhakathi ongabaDlali ukhuthazwa ukuba uthumele ukuphawula kwawo,
izikhalazo, kanye nezicelo zokwaziswa mayelana nanoma yimuphi
umniningwane we National Lottery kulelikheli:
National Lottery,
Private Bag X72
Auckland Park, 2006.
Yonke imibuzo etholwa ngeposi yinkampani Uthingo iyophendulwa okanye
kuvunywe ukuthi iye yatholakala njengoba kufanele, futhi inkampani
Uthingo iyozama ngazo zonke izikhathi ukuphendula ngendlela efanele,
engalibazisi nenenhlonipho.
UmPhakathi ongabaDlali ungakwazi futhi ukuxhumana ne National Lot-tery
ngokusebenzisa isizinda se email ku Internet kuleli kheli:
[http://www.national-lottery.co.za]
Abantu abagula ngokungaboni kahle, nabanye abanezidingo ezinjalo
ezikhethekile, kufanele baxhumane ne Player Thusong, ngocingo noma
ngokubhala, ukuze bathole ukusizeka mayelana nemidlalo ngamunye wabo.
Lapho isebenzelana nomphakathi inkampani Uthingo, ilandela
izindinganiso zokusebenza ezihlanganisa imigomo yokuphendula
izingcingo, ukuphendula izincwadi kanye nokukhokhwa kwemiklomelo.
Lezi zindinganiso ziqashwe ngabe National Lotteries Board, futhi zisakazwa
njalo embikweni wonyaka wenkampani Uthingo.

(c) Uthingo Management (Pty) Ltd Page 23
18.0 UKUNGADALULWA KWABAWINILEYO
Inkampani Uthingo ngeke idalule ukuthi bangobani labo abawinileyo,
ngaphandle kokuba sebazisiwe ukuthi lokho kubizelani futhi basayinda
iFomu eliGunyazayo phambi kuka fakazi ukuthi bayakuvuma lokho.
Inkampani Uthingo iyokwenza okusemandleni ukubaphatha ngesizotha
labo abawinile futhi bavuma nokuba badalulwe. Ngaphandle kwalemvume
engokomthetho, ngeke kudalulwe miningwane yamuntu, kanti abawinile
bangayihoxisa noma yinini lemvume. Ngokufanayo abaThengisi banikwe
isiqondiso sokuba bangadaluli muntu abamaziyo owinile, noma ababasola
sengathi bawine imiklomelo emikhulu.
Ngenxa yemizamo yokufunisisa umnikazi wethikithi eliwinileyo, kepha
umklomelo ungafakelwa sibizo, inkampani Uthingo ingabalula
imininingwane ephathelene nendawo lapho ithikithi lathengwa khona,
nokho imizamo efanele yokungadaluli ophumelele iyokwenziwa, ze
angalahlekelwa yilungelo lakhe lokuzicashisa.

Page 24 (c) Uthingo Management (Pty) Ltd
19.0 IZINKONZO EZISIZA ABAWINE IMIKLOMELO
19.0 EMIKHULUKAZI
Kunethimba labaluleki abavuthwe ngempela eliqashwe yinkampani Uthingo
ukuze linakekele futhi leluleke abawinile, kusukela ngamhla befaka isibizo.
Lomeluleki weluleka owinileyo ukuthi kubizelani ukuvuma udalulwe,
abeseke echaza nezinye izinkonzo ezisizayo ezitholakala kulenkampani
Uthingo.
Bonke abawine imiklomelo engaphezu kuka R50 000 banikwa iseluleko
esibhalwe phansi esichaza imidanti engokwezimali nengokomthetho.
Abawine' imiklomelo ephakathi kuka R500 000 no R1 000 000 bonikwa
ithuba lokuba balulekwe yi accountant mahala kube kanye, ngezindleko
zenkampani Uthingo.
Labo abawine' imali engaphezu kuka R1 000 000 bayolulekwa yithimba
elihlanganisa ummeli kanye ne accountant. Iseluleko sabo singeke sincome
noma yiyiphi imikhiqizo yenkampani ethile okanye inhlobo ethile. Uma
inkampani Uthingo ibona ukuthi abeluleki abanezelwe basadingeka ukusiza
umDlali, iyokwenza batholakale ngaphandle kwenkokhiso.
Amanani emiklomelo nezinkonzo ezibalulwe lapha ngenhla kumane nje
kuyizibonelo lezo inkampani Uthingo eyozilandela kuye
ngokwahlukahlukana kwezidingo. Uma umDlali ewine umklomelo
ongaphansi kwaleyo ebaluliwe, kodwa inkampani Uthingo ibona sengathi
lomklomelo uyoletha ushintsho ngempela empilweni yomDlali, uyobe
esexhunyaniswa ngaphandle kwenkokhiso nazo zonke lezi zinkonzo. Lesi
ke kuyoba yisinqumo senkampani Uthingo ngokwezibono zayo.
Inkampani Uthingo ibuye inikeze ngesiqinisekiso sokuxhumana isikhathi
esijana nabawine imiklomelo emikhulu. Lokhu kuxhumana
kungokobungane nje futhi kunikeza nezaluleko eziphathelene nemidanti
yokuwina.

(c) Uthingo Management (Pty) Ltd Page 25
20.0 INDLELA YOKUFAKA ISIKHALAZO
Noma yikuphi ukukhonona okwenziwa ngumDlali ngomlomo noma
okubhalwe phansi mayelana ne National Lottery, kuzothathwa futhi
kuqoshwe njengesikhalazo.
AbaThengisi baqeqeshiwe ukuba babhekane nemibuzo kanye nezikhalazo,
nokho uma kwenzeka umThengisi engakwazi ukuxazulula leso sikhalazo,
umdlali kufanele axhumane ne National Lottery ngocingo noma
ngokuyibhalela
Uma labo abasebenza e Player Thusong nabo bengakwazi ukuthombulula
lenkinga, kunendlela emisiwe yokudlulisa izikhalazo, zize zifike phezulu
impela enkampanini Uthingo. Ekugcineni, lapho sebehluleke bonke labo,
ofaka isikhalazo angaxhumana ne National Lotteries Board, okuyiyona
ephathiswe ngokomthetho ukuba ibhekele abaDlali.
Le National Lotteries Board izobe isicubungula udaba ngokungakhethi
muntu ihlolisise nokuthi inkampani Uthingo ikwenze konke okuyizibopho
zayo, njengoba zibalulwe kwi Layinsense yayo, emithethweni yemiDlalo
ehambelanayo, nakulomqulu weNkambiso-Mgomo. Uma kubonakala ukuthi
kukhona lapho kuphaphalazeke khona, inkampani Uthingo uyocelwa ukuba
yenze ngakhona. I National Lotteries Board kungaxhunyanwa nayo
ngokuthi ibhalelwe kuleli kheli:
National Lotteries Board,
PO Box 1556
Brooklyn Square,
Pretoria 0075
noma ngokushaya ucingo ku (012) 362 0306.

Page 26 (c) Uthingo Management (Pty) Ltd
21.0 ABANGAPHANSI KUKA 18 NABANYE
21.0 ABANGAVUNYELWE UKUDLALA
Umthetho awubavumeli abantu abaminyaka yabo ingaphansi kuka 18 ukuba
bathenge amathikithi e National Lottery noma bafake izibizo okungezabo
noma ezabanye. Lokhu kwaziswa kubhalwe ngokubonakalayo ezimpawini
ezisezikhungwini zabaThengisi, nakwe izincwadi ze National Lottery.
Noma yisiphi isikhungo somThengisi esithengisela noma sikhokhe
imiklomelo kunoma ngubani ongaphansi kweminyaka engu 18 singase
sivalwe ukuthengisa amathikithi e National Lottery, futhi sithweswe necala.
Phezu kwalokho, izimiso zaloMthetho zenqabela zonke izisebenzi
zenkampani Uthingo neze National Lotteries Board ukuba zithenge
amathikithi noma zifake izibizo zemiklomelo kungakhathaliseki ukuthi
zizifakela zona noma abanye.

(c) Uthingo Management (Pty) Ltd Page 27
22.0 IZINKONZO ZOKWELULEKA
Inkampani Uthingo iyaqaphela ukuthi abathile bangase babe nomuzwa
wokuba ngamaxhwele okudlala imidlalo ye National Lottery. Ukuze bavikelwe
abaDlali abanjalo, abaThengisi bakhuthazwa ukuba babaqaphele abaDlali
abangamxhwele noma ababonisa umkhuba oyelele kulokho. Uma
umThengisi ebona sengathi umDlali uthenga ngehaba inqwaba
yamathikithi, kufanele amazise ngezindawo zokweluleka ezingase zibe
wusizo endaweni yangakubo, ebese ehoxisa ukuthengisela lomDlali
amathikithi. Inkampani Uthingo lungakwenza kutholakale lokhu kwaziswa
kunoma yimuphi umDlali okucelayo.

Page 28 (c) Uthingo Management (Pty) Ltd
NOTES
